CELEX: 62011CA0221
Language: hr
Date: 2013-09-24 00:00:00
Title: Predmet C-221/11: Presuda Suda (veliko vijeće) od 24. rujna 2013. (zahtjev za prethodnu odluku Oberverwaltungsgericht Berlin-Brandenburg — Njemačka) — Leyla Ecem Demirkan protiv Bundesrepublik Deutschland (Sporazum o pridruživanju EEZ-Turska — Dodatni protokol — Članak 41. stavak 1. — „Standstill” klauzula — Obveza posjedovanja vize za prihvat na državno područje države članice — Slobodno pružanje usluga — Pravo turskog državljanina na ulazak u državu članicu u svrhu posjeta članu obitelji i možebitnog korištenja pružanim uslugama)

23.11.2013   
            
            
               HR
            
            
               Službeni list Europske unije
            
            
               C 344/5
            
         Presuda Suda (veliko vijeće) od 24. rujna 2013. (zahtjev za prethodnu odluku Oberverwaltungsgericht Berlin-Brandenburg — Njemačka) — Leyla Ecem Demirkan protiv Bundesrepublik Deutschland
   (Predmet C-221/11) (1)
   
   (Sporazum o pridruživanju EEZ-Turska - Dodatni protokol - Članak 41. stavak 1. - „Standstill” klauzula - Obveza posjedovanja vize za prihvat na državno područje države članice - Slobodno pružanje usluga - Pravo turskog državljanina na ulazak u državu članicu u svrhu posjeta članu obitelji i možebitnog korištenja pružanim uslugama)
   2013/C 344/05
   Jezik postupka: njemački
   
      Sud koji je uputio zahtjev
   
   Oberverwaltungsgericht Berlin-Brandenburg
   
      Stranke u glavnom postupku
   
   
      Tužitelj: Leyla Ecem Demirkan
   
      Tuženik: Bundesrepublik Deutschland
   
      Predmet
   
   Zahtjev za prethodnu odluku — Oberverwaltungsgericht Berlin-Brandenburg — Tumačenje članka 41. stavka 1. Dodatnog protokola od 23. studenog 1970. priloženog Sporazumu o pridruživanju između Europske ekonomske zajednice i Turske te o mjerama potrebnima za njihovo stupanje na snagu (SL 1972, L 293, str. 3) — Tumačenje pojma „slobodnog pružanja usluga” sadržanog u navedenoj odredbi — Možebitno uključivanje „pasivne” slobode pružanja usluga — Pravo turskog državljanina da ode u državu članicu kako bi ondje posjetio člana svoje obitelji i eventualno se koristio pružanim uslugama
   
      Izreka
   
   Pojam „slobodnog pružanja usluga” iz članka 41. stavka 1. Dodatnog protokola, potpisanog 23. studenoga 1970. u Bruxellesu i sklopljenog, odobrenog i potvrđenog u ime Zajednice Uredbom Vijeća (EEZ) br. 2760/72 od 19. prosinca 1972., valja tumačiti na način da ne obuhvaća slobodu turskih državljana, primateljâ usluga, da odu u državu članicu da bi se ondje koristili pružanim uslugama.
   
      (1)  SL C 232, 6.8.2011.